CELEX: C2004/190/26
Language: sk
Date: 2004-07-24 00:00:00
Title: Vec T–31/04: Žaloba podaná dňa 28. januára 2004: Eurodive Services and Distribution N. V. proti Úradu pre harmonizáciu vnútorného trhu (ÚHVT)

24.7.2004   
            
            
               SK
            
            
               Úradný vestník Európskej únie
            
            
               C 190/16
            
         Žaloba podaná dňa 28. januára 2004: Eurodive Services and Distribution N. V. proti Úradu pre harmonizáciu vnútorného trhu (ÚHVT)
   (Vec T–31/04)
   (2004/C 190/26)
   Jazyk konania: španielčina
   Eurodive Services and Distribution N. V., so sídlom v Amsterdame (Holandsko), v zastúpení: Enrique Armijo Chávarri a Antonio Castán Pérez-Gomez, advokáti, podal dňa 28. januára 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ÚHVT).
   Žalobca navrhuje, aby Súd prvého stupňa:
   
               —
            
            
               zrušil rozhodnutie prvého odvolacieho senátu ÚVHT z 12. novembra 2003 vydaného v spojených veciach R 419/2001 a R 530/2001-1, a
            
         
               —
            
            
               zaviazal Úrad na náhradu trov konania.
            
         Dôvody žaloby a hlavné tvrdenia
   
               Prihlasovateľ ochrannej známky spoločenstva:
            
            
               Jesús Gómez Frías
            
         
               Dotknutá ochranná známka spoločenstva:
            
            
               Obrazová ochranná známka „EUROMASTER“ – prihláška č. 728.295 pre služby triedy 39 (dopravné služby, dopravné prostriedky a náhradné diely) a triedy 41 (služby súvisiace s organizáciou športových podujatí)
            
         
               Namietaný majiteľ ochrannej známky alebo označenia v konaní o námietke:
            
            
               Žalobca.
            
         
               Namietaná ochranná známka alebo označenie:
            
            
               Slovné ochranné známky „EUROMASTER“ – španielske (č. 1.613.599 a 1.613.600), francúzska (č. 1.624.667), rakúska (č. 172.243), ochranná známka Beneluxu (č. 495.020), dánska (č. VR 08 0221991), fínska (č. 119.689), anglické (č. 1.454.805 a 1.455.074), grécka (č. 109.184), írska (č. B 146.109), talianska (č. 608.701), portugalské (č. 270.847 a 270.848) a švédska (č. 245.822) pre výrobky a služby tried 12, 16 a 37.
            
         
               Rozhodnutie námietkového oddelenia:
            
            
               Námietke sa vyhovelo v časti, v ktorej sa týkala služieb triedy 39 a námietka bola zamietnutá v časti, v ktorej sa týkala služieb triedy 41.
            
         
               Rozhodnutie odvolacieho senátu:
            
            
               Zamietnutie odvolanie
            
         
               Dôvody žaloby:
            
            
               Nesprávne uplatnenie článku 8 odsek 1 písmeno b) nariadenia Rady (ES) č. 40/94 a porušenie článku 73 tohto nariadenia.